Drunk

Drunk var et punkrockband fra Oslo, og ble dannet rundt 1994 av medlemmer fra Bøyen Beng, So Much Hate og Life... But How To Live It? I 1999 ga de ut plata ...again, som var en samling av fire 7" EP-er gitt ut i 1997 og 1998. I 2004 kom albumet Company Tie. Bandet ble oppløst i 2006.

Bandet ble grunnlagt av Per Arne Haugen og Finn Erik Tangen fra So Much Hate og Jon Hveding fra Bøyen Beng. Ganske snart ble Katja B. Osvold og Roger Andreassen, fra Life..., med. Gruppas eneste lineupbytte skjedde i 1996, før noe var utgitt, og besto i at Osvold og Hveding ble erstattet av Bård Jemtland og Rogers bror Tom Andreassen (fra Life... med flere). Siden Tom Andreassen var bassist, begynte Per Arne Haugen som gitarist i stedet.«Drunk», i Norsk pop & rock leksikon: fra Abel til Aabel. Oslo: Vega, s. 168

Bandets tidligere utgivelser ble anmeldt av Robert Dyrnes.  Triggerfinger var rett og slett «Norgeshistoriens desidert beste syvtommersutgivelse». Da Hate Songs ble gitt ut, spurte Dyrnes om bandet var «Norges beste både på plate og live!» Samlinga ...again ble dermed «noe av det beste på hardcore fronten i Norge på 90-tallet!». Denne inneholdt en cover av Aquas «Doctor Jones».«Fra pønk til blip-blop!» av Robert Dyrnes, Musikkavisen Backstage Nr. 2/3–1999«Drita bra!» av Robert Dyrnes, Finnmark Dagblad 21. mai 1999

Av konserter varmet blant annet Drunk opp for NoMeansNo på Mars i 1998.«Jazzpønk», Dagbladet Fredag 11. september 1998

Besetning
Katja B. Osvold – vokalist (1994–1996)
Roger Andreassen – gitarist, vokalist
Jon Hveding – gitarist (1994–1996)
Per Arne Haugen – bassist (gitarist fra 1996)
Finn Erik Tangen – trommeslager

Bård Jemtland – vokalist (1996–)
Tom Andreassen – bassist (1996–)

Utgivelser
Triggerfinger (EP) (Against The Grain, 1997)
One in a Million (EP) (Siri Rekkårdz, 1997)
Empty Pocket (EP) (Siri Rekkårdz, 1998)
Hate Songs (EP) (Revolution Inside, 1998)
...again (CD-singel-samling) (Fans of Bad Productions, 1999)
Cut (Split-LP med kanadiske Goatboy) (Fans of Bad Productions, 2000)
The Company Tie (CD) (This Bastards Voice, 2004, også utgitt på LP i 2005 på Twisted Chords)

 Referanser 

 Eksterne lenker 


Kategori:Norske punkband
Kategori:Norske rockegrupper